Myšlienky veľkých

Velikáni I. 

„Ak máš v sebe niečo dobré, predpokladaj u iných ešte lepšie, aby si si zachoval pokoru.” 

TOMÁŠ KEMPENSKÝ 

„Naše slová musia byť ovocím našich modlitieb, plodom nášho pokánia a vyvrcholením našej adorácie.” 

MATKA TERÉZIA 

„Darovať, to znamená preklenúť most cez priepasť samoty.”

ANTOINE DE SAINT-EXUPÉRY 

„Kňaz umiera alebo od práce, alebo od neresti.” 

SV. DON BOSCO

„Anjel strážca robí všetko preto, aby podporil náš duchovný rast a rozvinul náš vnútorný život s Bohom. Je majstrom askézy a mystiky, zároveň trénerom a sprievodcom na ceste k vrcholkom.” 

PIUS XII. 

„Nesprávaj sa ako tí, čo pri počúvaní kázne namiesto toho, aby si z nej vzali poučenie pre seba, uvažujú, ako by sa to hodilo pre toho alebo onoho.” 

BL. JOSEMARÍA ESCRIVÁ 

„Počínajme si ako včely, ktoré zberajú med z každého kvetu. Nasledujme všetko, čo dobré vidíme na svojich blížnych.” 

SV. FRANTIŠEK SALESKÝ 

„Ak chcete učiť iných, začnite modlitbou a usilujte sa prinášať také ovocie, aké by ste chceli vidieť u tých, ktorých učíte.” 

SV. VINCENT PALLOTTI 

„Viac možno získať za jednu hodinu na Božom poli, ako za celý život na svojom.” 

SV. JÁN Z KRÍŽA 

„Boh nás žiada, aby sme ho milovali nie preto, lebo potrebuje našu lásku, ale preto, lebo lásku k nemu potrebujeme my.”

FRANZ WERFEL 

„Vlastnou bohoslužbou kresťanov je láska.” 

JOSEPH RATZINGER

„Eucharistia - aké vzrušujúce tajomstvo vykonal Boh úplne potichu.” 

SV. IGNÁC ANTIOCHIJSKÝ 

„Vy, čo ste dosiahli dôchodkový vek, viete, že na vašej ceste za Kristom nejestvuje dôchodková hranica? Možno práve teraz prichádza čas, keď sa vo vás rozvinú dary apoštolátu, ktoré Boh vložil do každého pokrsteného.”

ROGER SCHÜTZ 

„Hriechom tohto storočia je strata vedomia hriechu.”

PIUS XII. 

„Dobro radšej konaj okamžite, lebo by si si to mohol rozmyslieť. Zlo radšej nekonaj okamžite, lebo si to ešte môžeš rozmyslieť.” 

MATHIAS CLAUDIUS 

„Chceš vedieť, aká cenná je tvoja práca? Porozmýšľaj, ako často pri nej pozdvihneš svoju myseľ k Bohu.” 

CYPRIAN NORWID 

„Boh neprišiel zničiť utrpenie; neprišiel ho ani vysvetliť; prišiel, aby ho vyplnil svojou prítomnosťou. 

GASTON COURTOIS 

„Sme zodpovední nielen za to, čo robíme, ale aj za to, čo nerobíme.” 

MOLIÉRE 

„Človek je rečou, do ktorej možno preložiť Boha.” 

ROMANO GUARDINI 

„My kresťania sme možno jediná Biblia, ktorú svet ešte číta.” 

HELMUT THIELICKE

„Bože, daruj mi vnútorný pokoj, aby som vedel prijať veci, ktoré nemôžem zmeniť, daj mi odvahu, aby som zmenil veci, ktoré môžem zmeniť, a daj mi múdrosť, aby som rozoznal prvé od druhého.

CHRISTOPH OETINGER 

„Všetko, čo konáme, je iba prostriedkom na dosiahnutie cieľa. Jedine láska je cieľom sama osebe, lebo Boh je Láska.” 

SV. EDITA STEINOVÁ 

„Láska je vysvetlením všetkého. Láska pozerá na druhého v jeho nepakovateľnej jedi- nečnosti.” 

JÁN PAVOL II. 

„Najdôležitejšia hodina je vždy tá prítomná. Najdôležitejším človekom je vždy ten, ktorý práve stojí predo mnou. Najnevyhnutnejším dielom je vždy láska.” 

MAJSTER ECKHART 

„Láska, to je otvorenie sa pravde druhého človeka.” 

ROMANO GUARDINI 

„Kto chce vidieť Pána Boha z tváre do tváre, ten ho nesmie hľadať na prázdnej oblohe svojho myšlienkového sveta, ale v bratskej láske.” 

FIODOR M. DOSTOJEVSKIJ 

„Dokonalosť sa nedosahuje vtedy, keď už nie je možné nič dodať, ale vtedy, keď nie je možné nič odobrať.” 

ANTOINE DE SAINT-EXUPÉRY 

„Svet sa opiera len o pojmy napravo a naľavo, zabúda však, že existuje i hore a dolu.”

FRANZ WERFEL 

„Na odpustenie netreba nijakej námahy, ba práve na udržanie hnevu treba mnoho námahy. Keď chceš odpustiť, nemusíš sa plaviť cez more, nemusíš ďaleko cestovať, ani cez veľké vrchy ísť, ani peniaze nemusíš dávať, ani svoje telo nebezpečenstvu vystaviť, ale stačí len chcieť.”

Sv. JÁN ZLATOÚSTY 

„Keď démoni vidia, že nedbáme o veci tohto sveta a neželáme si nenávidieť pre nich ľudí a odpadnúť od lásky, vtedy povzbudzujú proti nám ľudské klebety, aby sme neznesúc urážky, začali nenávidieť klebetníkov.” 

SV. MAXIM VYZNÁVAČ 

„Dôkladne uvažuj: je veľmi málo toho, čo sa odo mňa žiada, v porovnaní s tým, čo dostávam.”

 Bl. JOSEMARÍA ESCRIVÁ 

„Pán súrne potrebuje horlivé duše, ktoré nemajú duchovné problémy, večné prekážky lásky. Duše, ktoré všetko spálili a do ohňa lásky k Bohu priťahujú druhých.” 

CHIARA LUBICHOVÁ 

„Rozdiel medzi ľudským šťastím a Kristovým krížom je takýto: prežívané šťastie sa časom znechutí, ale čím väčšmi zakúšame kríž, tým viac rastie túžba po ňom.” 

SV. IGNÁC Z LOYOLY 

„Nech nikto nepoužíva prostriedky apoštolov, ak mu chýba základná túžba, aby sa vo všetkom zjavovala Božia sláva.” 

SV. VINCENT PALLOTTI 

„Boh je poslednou inštanciou etiky a najvyššou garanciou proti každému zneužívaniu moci jedného človeka nad druhým.”

JÁN PAVOL II.

„Vynasnažím sa urobiť si presný program dňa. Možno sa ho nebudem celkom držať, ale spravím si ho. A budem sa chrániť dvoch ziel: unáhlenosti a nerozhodnosti.” 

BL. JÁN XXIII. 

„Práca v evanjelizácii predpokladá, že čoraz väčšmi milujeme tých, ktorých evanjelizujeme.” 

PAVOL VI. 

„Najväčšou chorobou nie je malomocenstvo ani tuberkulóza, ale vedomie, že nikomu nie som potrebný, nikým milovaný, všetkými opustený.” 

MATKA TERÉZIA 

„Viem, že ľudia chcú stúpať čoraz vyššie a budujú si schodiská. Nezavrhujem schodisko, ktoré dovoľuje človeku, aby stúpal vyššie. Nikdy si ho však nezamieňam s chrámom.” 

ANTOINE DE SAINT-EXUPÉRY 

„Nemyslime si, že Pán pripustí, aby sa do jeho blaženej blízkosti dostal človek rozmaznaný a vyhýbajúci sa námahe.” 

SV. TERÉZIA Z LISIEUX 

„Na zdokonaľovanie iných treba väčšiu dokonalosť ako na vlastné zdokonaľovanie, lebo každá príčina je vyššia ako jej účinok.” 

SV. TOMÁŠ AKVINSKÝ 

„Ťažko mi je uveriť, že bude spasený ten, kto nepracuje na spáse svojho blížneho.” 

SV. JÁN ZLATOÚSTY 

„Na svete všetko poukazuje alebo na úbohosť človeka, alebo na milosrdenstvo Božie. Ukazuje alebo bezmocnosť človeka bez Boha, alebo silu človeka s Bohom.” 

BLAISE PASCAL 

„Máme sa stýkať navzájom s hlbokou úctou. Kto sa chce uzavrieť a predstiera, že je veľkým pánom, tomu sa uzavrú srdcia, ktoré by sa mu inak otvorili.” 

SV. VINCENT DE PAUL 

„Ak žijeme prítomný okamih, každý náš úkon, aj ten nepatrný, stáva sa slávnostným.” 

CHIARA LUBICHOVÁ 

„Kým je kresťan nespokojný, môže byť spokojný.” 

JULIEN GREEN 

„Kresťanstvo sú dejiny lásky, dejiny, kde láska tvorí, vysvetľuje, podopiera a všetko zachraňuje.”

ANDRÉ FROSSARD 

„Veľkou slávou Cirkvi je byť svätou s hriešnymi členmi.” 

JACQUES MARITAIN 

„Blahoslavení tí, ktorí nevidia Cirkev takú krásnu, ako by si priali, ale o to viac pre ňu žijú a pracujú.” 

PIERRE TEILHARD DE CHARDIN 

„Keby nás Boh nenechal trpieť, prešli by sme životom, a nič by sme nepochopili.” 

CARLO CARETTO 

„Kto sústredene ide do hĺbky, vidí aj malé veci vo veľkých súvislostiach.”

SV. EDITA STEINOVÁ 

„Láska nespočíva v tom, že človek cíti niečo veľké, ale v tom, že si mnoho odrieka a sužuje sa pre milovaného.” 

SV. JÁN Z KRÍŽA 

„Ste povolaní, aby ste napriek svojej chudobe obohatili svet.” 

JÁN PAVOL II. 

„Nikdy neveríme človeku preto, lebo je múdry, ale preto, lebo si ho vážime a milujeme.” 

SV. VINCENT DE PAUL 

„Dávam bez počítania, lebo som si istá, že ten, kto miluje, nepočíta.” 

SV. TERÉZIA Z LISIEUX 

„Ten sa cvičí v jednej čnosti, ten zase v inej, niekto vo viacerých, ale jedno musíme mať všetci spoločné - stály rast.” 

SV. GREGOR NAZIÁNSKY 

Nie sme na zemi preto, aby sme tu opatrovali múzeum, ale preto, aby sme pestovali záhradu prekypujúcu kvitnúcim životom.”

JÁN XXIII. 

„Keďže Boh chce spasiť všetkých ľudí, musí pre všetkých existovať cesta, ktorá ich privedie k viere na dosiahnutie spásy.” 

ANSELM GÜNTHŐR 

„Neklaď veľký dôraz na to, kto je s tebou alebo proti tebe, ale usiluj a staraj sa o to, aby vo všetkom, čo konáš, bol s tebou Boh.” 

TOMÁŠ KEMPENSKÝ 

„Hrdinstvo práce je v dokončení každej úlohy.” 

BL. JOSEMARÍA ESCRIVÁ 

„Kedykoľvek vyjavujeme dajakú cudziu chybu, prezradzujeme tým iba svoju vlastnú.” 

SV. IGNÁC Z LOYOLY 

„Kto denne zo srdca vraví: ,Pane, buď vôľa tvoja’, môže dúfať, že si nepomýli Božiu vôľu ani vtedy, keď už nebude mať vnútornú istotu.” 

SV. EDITA STEINOVÁ 

„Duša nedokáže premôcť diablovu moc bez modlitby ani jeho podvody odhaliť bez odriekania a pokory.” 

SV. JÁN Z KRÍŽA 

„Otroctvo Božích sluhov má tisíckrát väčšiu hodnotu ako biedna sloboda synov tohto sveta.” 

SV. FRANTIŠEK SALESKÝ 

„Aby som ostala vnútorne slobodná aj vtedy, keď mám veľa písania, duševne sa pripravím na to, že budem vyrušovaná. Poviem si: ,Túto voľnú hodinu venujem rušeniu. Prijmem ho, počítam s ním.’ A keď ma nechajú na pokoji, poďakujem sa za to Bohu ako za milosť, s ktorou som nepočítala.”

SV. TERÉZIA Z LISIEUX 

„Ak si skutočne slobodný v Kristovi, nič ťa už nemôže zastaviť, pretože pravá sloboda ti umožňuje podrobiť sa oprávneným obmedzeniam, ale aj premeniť tie neoprávnené na hojné prostriedky na dosiahnutie tvojho cieľa.” 

MICHEL QUOIST 

„Duša, ktorá žije v láske, neunavuje ani seba, ani iných.” 

SV. JÁN Z KRÍŽA 

„Láska je to najslobodnejšie zo všetkého, čo existuje.” 

SV. EDITA STEINOVÁ 

„Cirkev býva prirovnávaná k veľkej žatve, ktorá potrebuje robotníkov - ale robotníkov, ktorí skutočne pracujú.” 

SV. VINCENT DE PAUL 

„Láska sa začína tam, kde pôsobí bolesť.” 

MATKA TERÉZIA 

„Skús milovať každého, kto práve prechádza okolo teba, a odhalíš prvé výhonky predtým nepoznaných síl: ony dajú chuť a vôňu tvojmu životu a tiež odpoveď na tisíce tvojich otázok.” 

CHIARA LUBICHOVÁ 

„Namiesto sťažovania sa, že Boh je skrytý, vzdávajte mu vďaku za to, že toľko zo seba odhalil.” 

BLAISE PASCAL 

„Situácia vo svete je odrazom ľudskej duše. Čím viac dobra v duši, tým viac dobra i vo svete.” 

GIOVANNI PAPINI 

„Pomáhaj mi, Pane, aby som nepremárnil prítomnú chvíľu v márnom očakávaní na veľké chvíle.” 

JÁN XIII. 

„Svet bez pápežov bude tým, čím bol pred pápežmi - svetom otrokov.” 

GILBERT KEITH CHESTERTON 

„Nie, nemôžem sa oslobodiť od Cirkvi... Kam by som vôbec šiel? A založiť si vlastnú? Niesla by pečať mojich osobných chýb. A keby sa mi aj podarilo založiť ju, bola by to moja cirkev, nie Kristova.” 

CARLO CARETTO 

Napoleon: „Pochopte, že môžem vašu Cirkev zničiť!” KARDINÁL CONSALVI: „Pane, to sa nepodarilo za osemnásť storočí ani nám kňazom.” 

„Kríž je prítomný vo všetkom a prichádza, keď ho človek najmenej čaká. Nezabúdaj však, že začiatok kríža obyčajne býva i začiatkom účinného pôsobenia.” 

BL. JOSEMARÍA ESCRIVÁ 

„Nemôžeme zastupovať Božiu vec, ak máme na mysli len svoje vlastné záujmy.” 

SV. VINCENT DE PAUL 

„Ak ťa diabol nemôže zviesť na hriech, tak sa aspoň raduje, že ti spôsobil mrzutosť a pripravil ťa trochu o pokoj v duši.” 

SV. IGNÁC Z LOYOLY 

„Viera je katedrálou, láska nemocnicou, ale obe by bez nádeje boli iba cintorínom.”  

CHARLES PÉGUY 

„Ak si človek pri modlitbe nespomína na svoje konanie, zbytočne sa s ňou namáha.”

OPÁT NILOS 

„Je lepšie mlčať a niečím byť, než hovoriť a nebyť ničím.” 

SV. IGNÁC ANTIOCHIJSKÝ 

„Kto prelieva veľa sĺz nad hriechmi brata, lieči seba samého.” 

SV. BAZIL VEĽKÝ

 „Je prirodzené, že skrývame svoje chyby. Keď je to však tak, prečo sa tešíme, keď nám niekto rozpráva o chybách iných?” 

SV. FRANTIŠEK SALESKÝ 

„Nemôžeme sa uspokojiť s tým, že sa modlíme za tých, ktorí odišli z Cirkvi; musíme skúmať svoje svedomie, do akej miery sme za to zodpovední aj my.” 

BERNHARD HÄRING 

„Kto si počína ľahostajne, je blízko pádu.” 

SV. JÁN Z KRÍŽA 

„Kto povedal, že láska je slepá? Ona jediná vidí dobre: objavuje krásy tam, kde iní nevidia nič.” 

ANDRÉ FROSSARD 

„Cirkev potrebuje svätých kresťanských laikov. Áno, viac než reformátorov potrebuje svätcov. Pretože práve svätci sú opravdiví a najplodnejší reformátori.” 

JÁN PAVOL II. 

„Nebojme sa pravdy. Vždy ju musíme aktívne a čestne hľadať.” 

SV. RICHARD PAMPURI 

„Súperte medzi sebou, kto najviac miluje Boha. Dbajte o to, aby vás iní nepredbehli v dobrých skutkoch a v láske.” 

SV. VINCENT PALLOTTI

„Láska, ktorá má požiadavky, bude sa nás vypytovať zvnútra, bude nás znepokojovať, zarmucovať, vyvedie nás z rovnováhy, bude nás obťažovať, odhalí naše povrchnosti, ale nakoniec nás vyvedie na svetlo.” 

CARLO CARETTO 

„Radosť svieti z očí, z tváre, z každého pohybu. Nemôžete ju zadržať, lebo sa tlačí von. Keď ľudia zbadajú šťastie vo vašich očiach, uvedomia si, že ste Božími deťmi.” 

MATKA TERÉZIA 

„Nikdy si nemysli, že nedokážeš urobiť to, čo v Cirkvi urobili veľkí svätci. S pomocou Božej milosti môžeš dosiahnuť ešte väčšie veci, lebo Boh nás zdokonaľuje nekonečným bohatstvom svojej milosti.” 

SV. VINCENT PALLOTTI 

„Aké je to šťastie, keď uvážime, že trojjediný Boh na nás hľadí, prebýva v nás a má záľubu pozerať sa na nás.” 

SV. TERÉZIA Z LISIEUX 

„Kto chce priviesť nejaké dielo do zdarného konca, musí sa prispôsobiť dielu, nie aby sa dielo prispôsobovalo jemu.” 

SV. IGNÁC Z LOYOLY 

„Aj čnosti možno milovať nezriadene, a keď ich chceme priveľmi, dakedy ich strácame.” 

SV. FRANTIŠEK SALESKÝ 

„Chcete, aby ľudia o vás dobre zmýšľali? Nehovorte o sebe.” 

BLAISE PASCAL 

„Účinnejší než umŕtvovanie, ktoré robíme podľa vlastnej voľby, je kríž, ktorý Boh uloží človeku vnútorne i navonok.” 

SV. EDITA STEINOVÁ 

„Vynasnažím sa, aby som zanechal dobrú spomienku v každej duši, s ktorou prídem do styku.” 

CHARLES FOUCAULD 

„Dnešní ľudia poslúchajú radšej svedkov ako učiteľov, a ak poslúchajú učiteľov, je to preto, lebo sú zároveň svedkami.” 

PAVOL VI. 

„Keď sa spoločenstvo, malé či veľké, stane vyjadrením vzájomnej lásky, určite bude možné uveriť evanjeliu.”

ROGER SCHŰTZ 

„Každý znáša blížneho v tej miere, v akej ho miluje. Keď sa milujete, tak sa znášate, keď prestávate milovať, prestávate si rozumieť.” 

SV. GREGOR VEĽKÝ 

„Ak mám milovať druhých, musím sa ponoriť do tajomstva Božej lásky k ľuďom.” 

THOMAS MERTON 

„Túžba sa stále modlí, aj keď jazyk mlčí. A kedy modlitba zaspáva? Vtedy, keď ochladne túžba.” 

SV. AUGUSTÍN

 „Veľmi často sa uspokojujeme s túžbou byť anjelmi v nebi a pritom zabúdame byť čestnými ľuďmi na zemi.” 

SV. FRANTIŠEK SALESKÝ 

„Myslíš si, že nie si otrokom materiálnych majetkov, pretože si chudobný? Rojčenie, závisť, neprajnosť, boj, aby si ich získal (aby si mal z nich pôžitok), už to znamená tvoju závislosť ,v duchu’, závislosť, ktorá môže byť ešte horšia.”

MICHEL QUOIST 

„Keď sa pracuje jedine a výlučne na Božiu slávu, všetko sa robí prirodzene, jednoducho. Je to, akoby mal niekto naponáhlo a nemôže sa zdržiavať pri honosnej nádhere, aby tým nestratil neopakovateľný a neporovnateľný vzťah s Bohom.” 

BL. JOSEMARÍA ESCRIVÁ 

„Boh ponecháva človeku jeho slabosti, aby skryl ako popol jeho čnosti, a tým spôsobí, že vo vedomí svojich slabostí je pokorný.” 

SV. VINCENT DE PAUL 

„Kto patrí Kristovi, musí prežiť celý Kristov život.” 

SV. TERÉZIA Z LISIEUX 

„Pokladaj za Božie milosrdenstvo, ak sa ti niekedy dostane dobrého slova, pretože si nijaké nezasluhuješ.” 

SV. JÁN Z KRÍŽA 

„Želaj si, aby ťa všetci poznali po vnútornej stránke tak, ako po vonkajšej.” 

SV. IGNÁC Z LOYOLY

